Ritratt: Pixabay .td_uid_2_61f3ccf19d1cd_rand.td-a-rec-img{text-align:left}.td_uid_2_61f3ccf19d1cd_rand.td-a-rec-img img{margin:0 auto 0 0} Minn meta bdiet il-pandemija tal-Covid-19, aktar nies reġgħu għażlu li jgħixu mal-familja tagħhom. Dan ħareġ minn stħarriġ li juri aspetti tas-suq tal-kirjiet mill-perspettiva ta' min jikri. Filwaqt li kien hemm żieda ta' 5.9% fin-nies li għażlu li jgħixu ma' membri tal-familja meta mqabbla mal-2020, in-numru ta' parteċipanti li kienu jgħixu ma' persuni li mhumiex membri tal-familja fl-2020 niżel b'4.4%. Skont l-istħarriġ, 46.1% qalu li jgħixu ma' membri tal-familja, filwaqt li 34.3% qalu li jgħixu waħedhom. Intant, 19.6% jgħixu ma' ħbieb jew nies oħra. Fl-istħarriġ ħareġ ukoll li minħabba l-pandemija tal-Covid-19, il-parteċipanti ħassew li l-prezzijiet tal-kirjiet lokali ġew affettwati. Filwaqt li nofs il-parteċipanti qalu li esperjenzaw żieda fil-prezzijiet, in-nofs l-ieħor qalu li kien hemm tnaqqis fil-prezzijiet meta ġew biex jikru post. Ħafna minn dawk li pparteċipaw fl-istħarriġ kienu nies ta' bejn il-25 u l-34 sena, u qalu li kienu qegħdin jikru proprjetajiet f'Tas-Sliema, il-Gżira, u San Ġiljan. Filwaqt li l-maġġoranza qalu li għażlu dawn il-lokalitajiet għaliex jinsabu viċin ta' fejn jaħdmu, numru ta' parteċipanti qalu li għamlu dan minħabba s-sigurtà, il-parkeġġ, u l-aċċess għal spazji ħodor. L-aktar tip ta' proprjetajiet li qegħdin jinkrew, huma dawk li għandhom bejn żewġ u tliet kmamar tas-sodda (46.6% u 32.4% rispettivament). Minkejja din l-istatistika, numru kbir ta' nies jgħixu ma' persuna oħra, jew jgħixu waħedhom. 68.1% tal-parteċipanti qalu li jgħixu f'appartament jew flat, 14.2% qalu li jgħixu ġo penthouse, u 9.3% jgħixu ġo maisonette. Intant, 8.4% qalu li jgħixu ġo dar jew ġo villa. Intant, 77% qalu li l-prezzijiet tal-ikel u tat-trasport żdied mill-2020, u li minħabba f'hekk 61.1% qalu li kienu qegħdin jikkunsidraw jikru post irħas. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61f3ccf19d6af_rand.td-a-rec-img{text-align:left}.td_uid_3_61f3ccf19d6af_rand.td-a-rec-img img{margin:0 auto 0 0}